राष्ट्रीय राजमार्ग 08 (नेपाल)
कोशी राजमार्ग (राष्ट्रीय राजमार्ग 08) 390 कि॰मी॰ (242.33 मील) लम्बा एक राजमार्ग है जो नेपाल के कोशी प्रदेश में स्थित है। यह एक उत्तर-दक्षिण राजमार्ग है जिसे नेपाल के रास्ते होकर भारत से चीन जोड़ने वाला सबसे छोटा राजमार्ग माना जाता है। विराटनगर के रानी (भारत–नेपाल सीमा के पास) इस राजमार्ग का आरम्भ बिंदु है। आरम्भ स्थान से दक्षिण कि ओर यह राजमार्ग भारत के जोगबनी से जुड़ा है। इस राजमार्ग का अंत बिंदु किमाथांका में स्थित है, जहां से चीन का एक शहर चेनटांग जुड़ा है।. १४ किमी ट्रैक को छोड़ बाकी सारे ट्रैक २०२० में यातायात के लिए खोल दिए गए थे। शेष ट्रैक को खोलने के लिए नेपाल सेना को काम सौंपा गया था, हालांकि अधिकांश सड़क जो उच्च हिमालय से गुजरती है, अभी तक पक्की नहीं की गई थी। कोशी राजमार्ग नेपाल के प्रमुख राजमार्गों में से एक है।